جمهور باشلیغی رجب طیب ایردوغان دوکتورلرنینگ توصیه سی گه بناً بوگونگی پروگراملرینی کنسل قیلیب اویده دم آلیشیدن خبر بیردی.
ایردوغان اجتماعی ترماق آرقه لی ساغلیک وضعیتی حقیده معلومات بیردی. کوپ ایش قیلگن لیگی طفیلی تیناون کونی بیر تلویزیون نشراتی جریانیده راحتسیزلنگن لیگی اوچون شفا بولسین تیلکلری ییتکیزگن و دوعا قیلگن برچه وطنداشلرگه منتدارچیلیک بیلدیردی.
ایردوغان شولرنی ایتدی:
"بوگون دوکتورلریمیزنینگ توصیه سی بیلن اویده دم آله من. قیریق قلعه لیک، یوزگاتلیک و سیواسلیک قرداشلریم بیلن افسوسکی اوچره شه آلمه یمیز. برچه سیدن کیچیریم سوره یمن. بیز تاماندن قیریق قلعه، یوزگات و سیواس پروگراملریگه جمهور باشلیغی اورینباسری فواد اوکتای قتنشه دی. خدا خواهلسه ایرته دن پروگراملریمیزگه دوام ایته میز. عزیز ملتیمیزنی تورکیه عصری هدفلریگه ییتکیزیش اوچون اورونیش گه دوام ایته میز. شونده ی بولیب برچه وطنداشلریم گه ساغلیک، عافیت و تینچلیک – برقرارلیک تیله یمن."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
